หนูขอปรึกษาหน่อยค่ะ ประจำเดือนพึ่งหมดวันที่ 24กุมภา มี พสพ กับเเฟน วันที่28กุมภา หลั่งนอก ไม่ได้กินยาคุม มีครั้งที่2 8มีนา เเฟนหลั่งนอกเเต่หนูไม่เสร็จ กินยาคุมฉุกเฉิน10มีนา ตรวจดู12มีนา ขึ้น1ขีดค่ะ เเล้วเริ่มกินยาคุม28เม็ด วันที่13มีนา จะกินไปต่อเนื่อง เเล้วมีอาการเจ็บหัวนม คัดเต้านมเเต่ไม่เจ็บเต้า รู้สึกไม่สบายท้องค่ะ กังวลมาก คิดหนัก ประจำเดือนมาไม่ตรงวัน เเต่ตอนนี้รอประจำเดือนมาอีกรอบ มีโอกาสท้องไหมคะ มีกี่เปอร์เซ็นต์
สวัสดีค่ะ หากประจำเดือนหมดวันที่ 24 ก.พ. แล้วได้มีเพศสัมพันธ์วันที่ 28 ก.พ. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%ส่วนการมีเพศสัมพันธ์ในวันที่ 8 มี.ค. หากได้ทานยาคุมฉุกเฉินไปวันที่ 10 มี.ค.หรือทานภายในช่วง 48-72 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 58% ค่ะสำหรับการตรวจหาการตั้งครรภ์ในวันที่ 12 มี.ค. ถือว่าเร็วไปที่จะตรวจพบได้จากการมีเพศสัมพันธ์ในวันที่ 10 มี.ค.ค่ะเมื่อเริ่มทานยาคุมกำเนิดในวันที่ 13 มี.ค. ก็ต้องทานยาคุมต่อเนื่องไปอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้ค่ะ ส่วนอาการคัดเต้านม ไม่สบายท้อง อาจเป็นผลข้างเคียงของยาคุมกำเนิดได้ค่ะหลังจากที่มีเพศสัมพันธ์ไปประมาณ 2 สัปดาห์ คือประมาณวันที่ 22 มี.ค.แนะนำให้ลองตรวจหาการตั้งครรภ์ดูอีกรอบค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้น ส่วนประจำเดือนในรอบต่อไป ก็จะมาเมื่อทานยาคุมจนถึงเม็ดที่ 23-26 ค่ะ